Pärast FLEGT lepingu sõlmimist on tavaliselt vajalik teatav ajavahemik, et partnerriik saaks lõplikult välja töötada FLEGT-litsentsimissüsteemi täielikuks toimimiseks vajaliku praktilise korra. FLEGT-litsentsimissüsteem võeti esimest korda kasutusele 15. novembril 2016, kui FLEGT-litsentse hakati väljastama Indoneesias.

Seni on sõlmitud kuus vabatahtliku partnerluse lepingut – Kameruni, Kesk-Aafrika Vabariigi, Ghana, Indoneesia, Libeeria ja Kongo Vabariigiga. Hiljuti jõudsid lõpule läbirääkimised Vietnami ja Hondurasega, kuid need on pooleli veel seitsme partnerriigiga – Côte d’Ivoire’i, Kongo Demokraatliku Vabariigi, Gaboni, Guyana, Laose, Malaisia ja Taiga.

FLEGT-määrusega on ette nähtud FLEGT-litsentsimissüsteemi rakendamise eeskirjad, mida tuleb järgida FLEGT-partnerriikidest FLEGT-litsentsiga hõlmatud puittoodete importimisel ELi. FLEGT-litsentside andmise tingimused on esitatud ELi ja partnerriikide vahel sõlmitud kahepoolsetes FLEGT vabatahtliku partnerluse lepingutes.

Euroopa Liit (EL) võttis 2005. aastal metsaõigusnormide täitmise järelevalve, metsahalduse ja puidukaubanduse 2003. aasta tegevuskava (Action Plan on Forest Law Enforcement, Governance and Trade (FLEGT)) elluviimise raames vastu 20. detsembri 2005. aasta määruse (EÜ) nr 2173/2005 FLEGT-litsentsimissüsteemi kehtestamise kohta puidu impordi suhtes Euroopa Ühendusse (edaspidi „FLEGT-määrus“).

Käesolev aruanne on nõutav FLEGT-määruse (mida on muudetud määrusega (EL) 657/2014) artikli 11a lõikega 2. Selle sätte kohaselt on artikli 10 lõigetes 1, 2 ja 3 osutatud õigus võtta vastu delegeeritud õigusakte antud komisjonile viieks aastaks alates 30. juunist 2014. ja komisjon peab esitama delegeeritud volituste kohta aruande hiljemalt üheksa kuud enne viieaastase ajavahemiku lõppu, seega enne 30. septembrit 2018.

3.DELEGEERITUD VOLITUSTE RAKENDAMINE

Nõukogu määrusega (EÜ) nr 2173/2005 on komisjonile antud õigus kõnealuse määruse teatavate sätete rakendamiseks ja eelkõige selleks, et muuta I lisa „Partnerriigid ja nende määratud litsentse väljastavad asutused“, II lisa „Puittooted, mille puhul FLEGT-litsentsimissüsteemi kohaldatakse sõltumata sellest, millise partnerriigiga on tegemist“ ja III lisa „Puittooted, mille suhtes kohaldatakse FLEGT-litsentsimissüsteemi üksnes vastava partnerriigi puhul“.

Komisjon võttis vastu delegeeritud õigusakti – komisjoni 9. juuni 2016. aasta delegeeritud määruse (EL) 2016/1387, millega muudetakse nõukogu määruse (EÜ) nr 2173/2005 I ja III lisa pärast Indoneesiaga vabatahtliku partnerluslepingu sõlmimist FLEGT-litsentsimissüsteemi rakendamiseks puidu impordi suhtes Euroopa Liitu. Kõnealuse õiguse kasutamine vastab vajadusele muuta määruse 2173/2005 I ja III lisa, et oleks võimalik hakata rakendama ELi ja Indoneesia vahel kohaldatavat FLEGT-litsentsimissüsteemi, milleks lisati Indoneesia ja selle määratud litsentse väljastavad asutused I lisa loetellu „Partnerriigid ja nende määratud litsentse väljastavad asutused“ ning III lisas „Puittooted, mille suhtes kohaldatakse FLEGT-litsentsimissüsteemi üksnes vastava partnerriigi puhul“ olevasse loendisse puittoodetest, mille suhtes kohaldatakse FLEGT-litsentsimissüsteemi“.

Komisjoni metsaõigusnormide täitmise järelevalve, metsahalduse ja puidukaubanduse ekspertide rühmaga konsulteeriti 18. mai ja 15. juuni 2015. aasta kohtumistel. Seejärel hoiti ekspertide rühma pidevalt kursis sellega, kuidas käsitleti järelejäänud probleeme, mis tuli lahendada enne FLEGT-litsentsimissüsteemi rakendamise algust Indoneesias. Delegeeritud õigusakt võeti vastu 9. juunil 2016 ning sellest teatati Euroopa Parlamendile ja nõukogule. Euroopa Parlament ega nõukogu ei esitanud delegeeritud õigusakti suhtes vastuväiteid FLEGT-määruse (mida on muudetud määrusega (EL) 657/2014) artikli 11a lõikes 5 sätestatud kahe kuu jooksul. Kumbki institutsioon ei algatanud kahekuulise perioodi pikendamist veel kahe kuu võrra vastavalt samale sättele.

Pärast kahekuulise tähtaja möödumist avaldati delegeeritud õigusakt Euroopa Liidu Teatajas ja seda hakati kohaldama alates 15. novembrist 2016.

4.JÄRELDUS

Komisjon on nõuetekohaselt kasutanud oma delegeeritud volitusi ning kutsub Euroopa Parlamenti ja nõukogu üles käesolevat aruannet teadmiseks võtma.

Kuna on tõenäoline, et FLEGT-partnerriigid hakkavad eelseisval perioodil , on komisjoni arvates vaja delegeeritud volitusi pikendada viie aasta võrra. Komisjon kasutab oma delegeeritud volitusi edasi, kui teised vabatahtliku partnerluslepingu riigid on valmis FLEGT-litsentsimissüsteemi rakendamiseks.